"Tema ridicată de Mircea Geoană - scăderea calității clasei politice - este corectă. O vedem cu toții şi a tot fost subliniată în spațiul public, inclusiv de mine, de foarte multe ori. Trebuie, însă, să subliniem şi ce nu este corect:
1. Din poziția de Preşedinte PSD (2005-2010), Mircea Geoană a participat la acest proces de aruncare în derizoriu a funcției de demnitate publică, prin promovările pe care le-a făcut şi care nu au avut meritocrația ca reper.
Prin urmare, este complet lipsit de responsabilitate să critici azi un "păcat" al politicienilor români, când ai contribuit din plin la răspândirea acestui fenomen.
2. Secretarul General Adjunct al NATO (iar) face comentarii politice şi campanie electorală într-o țară membră NATO", declară Remus Pricopie.
De asemenea, rectorul SNSPA a mai spus că în cazul în care el ar fi fost astăzi ministru de externe sau premier ar fi notificat NATO pentru nerespectarea, de către un înalt funcționar al său, a regulilor elementare ale corpului diplomatic.